hotchpotch/miracl-hf-unified huggingface dataset:
Micmacs
Micmacs ("Micmacs à tire-larigot") on Jean-Pierre Jeunet’n ohjaama ranskalainen komediaelokuva vuodelta 2009. Se on komediaa ja fantasiaa sekoittava elokuva kodittomista, jotka aikovat kostaa asekauppiaille.
Suomessa Helsingin Sanomien Nyt-liitteessä neljä kriitikkoa antoi elokuvalle tähtikeskiarvon 2,3. Muutamaa viikkoa myöhemmin kokoonpanoltaan hieman uudistunut kriitikkoraati antoi samassa liitteessä keskiarvon 2,0.
Roni Ollikainen
Roni Joel Ollikainen (s. 27. elokuuta 1990) on suomalainen pituushyppääjä. Hän edustaa Helsingin Kisa-Veikkoja ja häntä valmentaa Harri Laiho. Aikaisemmin häntä valmensi myös Arto Bryggare.
Ollikainen sijoittui viidenneksi alle 20-vuotiaiden MM-kilpailuissa Bydgoszczissa 2008 tuloksella 746 cm. 110 metrin aitajuoksussa hän karsiutui alkuerissä. Hän saavutti pronssia Kajaanin Kalevan kisoissa 2010 tuloksella 775 cm. Suomi–Ruotsi-maaottelussa 2010 hän sijoittui toiseksi ennätyksellään 781 cm, ja 11. syyskuuta 2010 hän voitti pituushypyn Annecyssa käydyssä DecaNation-maaottelussa ennätyksellään 800 cm. Alle 23-vuotiaiden EM-kilpailuissa Ostravassa 2011 hän sijoittui kuudenneksi tuloksella 771 cm.. Hän saavutti hopeaa Turun Kalevan kisoissa 2011 ennätyksellään 804 cm.
Ollikainen jakoi pituushypyn 22-vuotiaiden Suomen ennätyksen 804 cm Rainer Steniuksen, Pertti Pousin ja Tommi Evilän kanssa, kunnes otti ennätyksen omiin nimiinsä hypättyään 805 cm Jämsässä 16. kesäkuuta 2012. Hän hyppäsi samassa kisassa 2,2 m/s:n myötätuulessa 832 cm. Vuonna 2012 Helsingin EM-kisoissa Ollikainen hyppäsi pituushypyn karsinnassa tuloksen 800 cm ja selvisi sillä finaaliin yhdessä toisen suomalaisen Tommi Evilän kanssa, jonka tulos oli 801 cm. Finaalissa Ollikainen venytti 805 cm ja sijoittui kuudenneksi. Lahden Kalevan kisoissa 2012 hän voitti Suomen-mestaruuden tuloksella 791 cm. Vaasan Kalevan kisoissa 2013 hän sai hopeaa tuloksella 788. Oulun Kalevan kisoissa 2016 hän voitti Suomen-mestaruuden tuloksella 780. Hän voitti Pohjoismaisen hallimaaottelun ja sijoittui sisäratojen SM-kilpailuissa toiseksi 2017. Seinäjoen Kalevan kisoissa 2017 Ollikainen sijoittui kolmanneksi tuloksella 782.
Viulukonsertto nro 2 (Saint-Saëns)
Camille Saint-Saëns sävelsi toisen viulukonserttonsa C-duurissa (op. 58) vuonna 1858. Teos kuitenkin julkaistiin vasta vuonna 1879, ja Pierre Marsick toimi solistina sen kantaesityksessä 1880. Kyseessä on järjestyksessä säveltäjän ensimmäinen viulukonsertto, mutta koska seuraava oli jo julkaistu "ensimmäisenä", nimettiin tämä teos toiseksi. Siitä ei ole säilynyt tietoa, mikä innoitti Saint-Saënsin ryhtymään viulukonserton säveltämiseen.
Konsertto koostuu kolmesta osasta:
Afrikanhuuhkaja
Afrikanhuuhkaja ("Bubo capensis") on huuhkajien sukuun kuuluva lintu..
Sitä tavataan Eritreassa, Etiopiassa, Keniassa, Lesotossa, Malawissa, Mosambikissa, Namibiassa, Etelä-Afrikassa, Swasimaassa, Tansaniassa ja Zimbabwessa.
Afrikanhuuhkajalla on kolme alalajia, "capensis" (Etelä-Afrikka ja Namibian eteläisin osa), "mackinderi" (Länsi-Mosambikista ja Zimbabwesta keskiseen Länsi-Keniaan) sekä "dilloni" (Etiopian ylänkö ja Etelä-Eritrea). Niiden levinneisyys on paikoittaista. Alalaji "mackinderi", joka on muita hivenen suurempi, erotetaan toisinaan lajiksi "Bubo mackinderi".
Hyönteishuuhkaja
Hyönteishuuhkaja ("Bubo leucostictus") on huuhkajien sukuun kuuluva afrikkalainen lintulaji.
Sitä tavataan metsissä ja joilla Keski- ja Länsi-Afrikassa. Sen pituus on 43 cm, ja se on Afrikan huuhkajista pienin. Se on ainoa keltasilmäinen huuhkaja Afrikan sademetsissä.
Annikka Mutanen
Mari Annikka Mutanen (s. 13. huhtikuuta 1965 Polvijärvi) on suomalainen judon EM-mitalisti.
Mutanen sai pronssia 48 kg:n sarjassa Pariisin EM-kilpailuissa 1992. Barcelonan olympialaisissa hän sijoittui samassa painoluokassa jaetulle 16. sijalle. Maailmancupin osakilpailuissa hän oli 52 kg:n sarjassa toinen Leondingissa 1992 ja Varsovassa 1995. Pohjoismaiden mestaruuskilpailuissa hän sai hopeaa 56 kg:n painoluokassa Tukholmassa 1997.
Mutanen edusti Finndai-seuraa. Hän voitti Suomen-mestaruuden 52 kg:n sarjassa 1990, 1991, 1993, 1994 ja 1996. SM-hopeaa hän sai samassa painoluokassa 1989 ja 1992 sekä SM-pronssia 52-kiloisissa 1987 ja 57 kg:n sarjassa 2002.
Ammatiltaan Mutanen on toimittaja. Hän on työskennellyt muun muassa Tiede-lehden toimituspäällikkönä.
Lawyers in Love
Lawyers in Love on yhdysvaltalaisen laulaja-lauluntekijä Jackson Brownen studioalbumi vuodelta 1983. Browne on tuottanut levyn Greg Ladanyin kanssa. Tuotantoassistenttina on ollut Brian Reed.
Äänittäjät ovat Ladanyi ja James Geddes avustajanaan Ed Wong. Levy on äänitetty Los Angelesissa Downtown-studiossa.
Masteroinnin ovat tehneet Doug Sax ja Mike Reese Mastering Labissa.
Levykannen suunnittelusta on vastannut Jimmy Wachtel Dawn Patrol –yhtiöstä. Etukannen valokuvan on ottanut Matti Klatt paitsi kuun osalta Joe Sohms ja takakannen valokuvat yhtyeen jäsenistä Randee St. Nicholas. Muita osallisia ovat Elmi Graphics, Howard Carriker, Gloria von Jansky sekä Jon Rothschild ja Tim Griffith.
Levy on omistettu Ryanille ja Ethanille. Kiitoksissa on mainittu Lynne Sweeney ja David Geffen.
Jackson Brownen managereina ovat toimineet Peter Golden ja Donald "Buddha" Miller yhtiöstä Peter Golden and Associates, Inc.
Euroopan markkinoille levyä on valmistanut Saksassa Record Service GmbH, Alsdorf.
Sivu 1Kappaleiden tekijä on Jackson Browne ja julkaisuyhtiö (U.K.) Warner Bros. Music Ltd.
Sivu 2Kappaleiden julkaisuyhtiöt (U.K.) ovat 1 & 2 Warner Bros. Music Ltd. / MCPS Ltd. 3 & 4 Warner Bros. Music Ltd.
Jackson Browne LP "Lawyers in Love" (Asylum Records 96-0268-1, 1983)
Hirmumyrsky Suomessa vuonna 1890
Hirmumyrsky Suomessa 28. elokuuta 1890 (”Elokuun myrsky”) on ainoa hirmumyrskynä Suomessa pidetty myrsky. Tarkkoja tuulen nopeuksia ei ole tiedossa silloisten mittauslaitteiden puutteellisuuden vuoksi, mutta meteorogi Pauli Jokinen on esittänyt pro gradussaan arvioita keskituulen nopeudesta Itämerellä 30–35 m/s, maa-alueilla 17–23 m/s, puuskahuipuissa todennäköisesti 27-40 m/s, konvektion aiheuttamien laskuvirtausten yhteydessä jopa yli 40 m/s.
Tikkurilan Honkanummelta on valokuva, jossa näkyy katkeilleita mäntyjä, Helsingissä Johanneksenkirkon ylimmät rakennustelineet romahtivat ja satoi rakeita. Myrsky oli laaja-alainen ja kesti yhdellä paikkakunnalla huomattavan pitkään. Etelä-Suomessa kaatui kymmeniä tuhansia puita, joista paksuimpien rungot olivat läpimitaltaan 40 cm.
Georg Eberhard Rumpf
Georg Eberhard Rumpf, myös Georgius Everhardus Rumphius (1627 Wölfersheim, Hessen – 13. kesäkuuta tai 15. kesäkuuta 1702 Ambon, Alankomaiden Itä-Intia) oli saksalais-hollantilainen sotilas, luonnontutkija ja tutkimusmatkailija.
Georg Rumpfin isä oli rakennusmestari tai arkkitehti Augustus Rumpf (1591–1666) ja äiti hollanninkielinen Anna Elisabeth Keller (k. 1651). Rumpf opiskeli Hanaun kimnaasissa ja osasi kirjoittaa ja puhua hyvin sekä saksaa että hollantia. Hän värväytyi Venetsian armeijan laivastoon, joka vuonna 1646 lähti purjehtimaan Brasiliaan. Matkalla laiva rantautui Portugaliin, jonne Rumpf jäi kolmeksi vuodeksi. Tämän jälkeen hän pestautui Hollannin Itä-Intian kauppakomppaniaan ja purjehti Bataviaan eli Jakartaan, jonne hän saapui kesäkuussa 1653.
Indonesiassa Rumpfin tittelinä oli insinööri tai aliluutnantti. Hän teki useita tutkimusretkiä saariston eri osiin, ja tutki etenkin kasveja. Kuvernööri Joan Maetsuycker antoi hänelle vapaat kädet viedä tutkimuksensa päätökseen. Sokeuduttuaan vuonna 1670 Rumpf jatkoi tutkimuksiaan poikansa Paulus Augustuksen ja ystäviensä avustamana. Rumpfia alettiin kutsua ”Indonesian Pliniukseksi” ("Plinius Indicus").
Rumpf oli ensimmäisiä eurooppalaisia luonnontutkijoita, jotka perehtyivät Aasian eläimistöön ja kasvistoon. Hän kirjoitti useita teoksia Ambonin alueen luonnosta.
The Very Best of... The Inkspots
The Very Best of... The Inkspots on kokoelma-albumi The Inkspots -kvartetin tuotannosta.
Levyn on julkaissut Weton/Wesgram B.V. DGR-merkillä. Musiikkikasettia DMC 1001 on tehty Italiassa. LP-levyn tunnus on DGR 1001 ja CD-levyn DGC 1001.
Levykannen on suunnitellut LW Project Consultancy B.V. (SWP / Jan Plooij).
Sivu 1
1. I Can't Give You Anything But Love – 2:40
2. Always – 2:30
3. I've Got the World on a String – 3:56
4. Sit Right Down and Write Myself a Letter – 3:39
5. Up a Lazy River – 2:31
6. St. Louis Blues – 4:58
7. Shine on Harvest Moon – 2:42
8. When My Sugar Walks Down the Street – 2:02
Sivu 2
1. Stars Fell on Alabama – 4:52
2. It Had To Be You – 3:59
3. People Will Say We're in Love – 2:42
4. Frankie and Johnny – 3:03
5. It's a Sin to Tell a Lie – 2:41
6. Nice Work If You Can Get It – 2:33
7. Stardust – 2:59
8. Sweet Sixteen – 2:46
Lahden vaakuna
Lahden vaakuna on Lahden kaupungin tunnus. Vaakunan aihe viittaa rautatiehen, joka vaikutti ratkaisevasti kaupungin syntyyn sen risteyskohtaan.
Vaakunan heraldinen selitys on "hopeakentässä musta, seitsenpuolainen rautatievaunun pyörä; pyörän kehältä nousee jokaisen puolapuun kohdalta punainen liekki." Vaakunan on piirtänyt uudelleen Ahto Numminen vanhan vaakunan pohjalta, ja Lahden kaupunginvaltuusto hyväksyi ehdotuksen uudesta vaakunaselityksestä kokouksessaan 11. joulukuuta 1967. Sisäasiainministeriö vahvisti vaakunan käyttöön 14. toukokuuta 1968.
Ainoastaan kaupungeilla oli oikeus käyttää vaakunaa ennen vuoden 1949 kunnallislakia, ja kun Lahdesta tuli kaupunki 1905, vaakunan hankkiminen tuli ajankohtaiseksi. Kaupungille vahvistettiinkin sellainen 1912 vaakunan aiheen ollessa hyvin pitkälle sama seitsenpuolainen pyörä liekkeineen kuin nykyisessäkin vaakunassa. Jac. Ahrenberg esitti kaupungille merenneito-aiheista vaakunaa vuonna 1902; esitystä ei koskaan hyväksytty, mutta sen aihetta on käytetty myöhemmin Päijät-Hämeen vaakunassa.
Ensimmäisen kerran kaupungin vaakunakuvausta on muutettu 1955, jolloin sitä yksinkertaistettiin muotoon "hopeakentässä musta pyörä, jonka kustakin puolapuusta lähtee punainen liekki". Lahden kaupunginvaltuusto hyväksyi tämän ehdotuksen 12. syyskuuta, ja sisäasiainministeriö hyväksyi uuden vaakunan 21. lokakuuta.
Vaakuna uudistettiin vielä kerran 1968, kun vaakunakuvaus täsmennettiin nykyiseen muotoonsa.
Chen Jin
Chen Jin (; s. 10. tammikuuta 1986 Handan) on kiinalainen sulkapalloilija ja olympiamitalisti. Hän voitti pronssia kaksinpelistä Pekingin olympialaisissa 2008. Chen on voittanut urallaan useita tärkeitä turnauksia, kuten Saksan, Puolan, Macaon ja Sveitsin avoimet. Hän on ollut kaksinpelin maailmanlistalla parhaimmillaan 2. sijalla, jonka hän saavutti vuonna 2010.
Ildibad
Ildibad (kuollut 541) oli ostrogoottien kuningas 540–541. Hän oli visigootti ja sukua visigoottien valtakunnan kuninkaalle. Ildibad valittiin kuninkaaksi vuonna 540, kun Belisarius oli vanginnut edellisen kuninkaan Vitigesin. Ildibad ehti hallita vain vuoden, sillä hänet murhattiin eräissä juhlissa. Ildibadin kuoleman jälkeen kuninkaaksi valittiin Eraric.
Juha Salonen (judoka)
Juha Heikki ”Pupu” Salonen (s. 16. lokakuuta 1961 Loimaa) on suomalainen judon Euroopan-mestari ja MM-mitalisti.
Salonen sai alle 20-vuotiaiden EM-kilpailuissa pronssia yli 95 kg:n sarjassa Edinburghissa 1979 ja Lissabonissa 1980. Maastrichtin MM-kilpailuissa 1981 hän hävisi yli 95 kg:n painoluokan avausottelussaan kaikkien aikojen parhaaksi judokaksi sanotulle Yasuhiro Yamashitalle. Voitettuaan kaksi keräilyottelua hän selviytyi pronssiotteluun, jossa kukisti korealaisen Yong-Chol Chon saatuaan tämän pitävään sidontaan seitsemän sekuntia ennen ottelun loppua. Salonen oli aloittanut judoharrastuksen vain viisi vuotta aiemmin.
Salonen voitti 1983 British Openin yli 95-kiloisten sarjan. Saman vuoden Pariisin EM-kilpailuissa hän sai pronssia avoimessa luokassa. Loppuottelusta hän putosi tuomariäänestyksellä belgialaista Robert van de Wallea vastaan. Los Angelesin olympialaisissa 1984 hän sijoittui avoimessa luokassa jaetulle 11. sijalle. Hamarin EM-kilpailuissa 1985 hän sai pronssia yli 95 kg:n sarjassa. Opiskelijoiden MM-kilpailuissa São Paulossa 1986 hän oli avoimessa luokassa toinen. Soulin olympialaisissa 1988 hän sijoittui yli 95 kg:n sarjassa kahden otteluvoiton myötä seitsemänneksi.
Salonen voitti avoimen luokan Euroopan-mestaruuden Helsingissä 1989. Barcelonan MM-kilpailuissa 1991 hän sijoittui yli 95 kg:n sarjassa viidenneksi. Samassa kaupungissa järjestetyissä olympialaisissa 1992 hän oli raskaassa sarjassa jaetulla 21. sijalla.
Salonen edusti seuratasolla helsinkiläistä Chikaraa. Hän voitti Suomen-mestaruuden yli 95 kg:n sarjassa 1980, 1981, 1983, 1984, 1985, 1988, 1991 ja 1993. SM-hopeaa hän sai samassa painoluokassa 1979, 1982, 1989 ja 1992 sekä yli 100 kg;n sarjassa 2001. SM-pronssia hän saavutti yli 95-kiloisissa 1978..
Kirkolliset toimitukset
Kirkolliset toimitukset ovat elämän käännekohdissa ja muissa erityistilanteissa toimitettavia jumalanpalveluksia, joilla on yksi tai useampi erityinen kohdehenkilö tai siunattava paikka, ja joita varten kirkko on vahvistanut erilliset kaavat. Kirkolliset toimitukset toimittaa tavallisesti pappi, mutta jotkut toimitukset voi toimittaa myös maallikko.
Nimitystä pyhä toimitus käytetään toisinaan synonyyminä kirkollisille toimituksille, mutta se saattaa viitata myös erityisesti sakramentteihin.
Suomen evankelis-luterilainen kirkko on vahvistanut erilliset kaavat lukuisille kirkollisille toimituksille, joista vain osa on säännönmukaisessa käytössä. Vuonna 2003 käyttöön otetuun uuteen toimitusten kirjaan lisättiin useita uusia kaavoja, kuten kodin siunaamisen kaava ja rukous kriisitilanteessa. Joitakin toimituksia varten on kaksi tai useampi vaihtoehtoinen kaava, joden käyttö riippuu ajankohdasta sekä siitä, vieteäänkö samalla ehtoollista vai ei.
Kirkollisiin toimituksiin ei yleensä lueta laajemmille kohderyhmille tarkoitettuja erityisjumalanpalveluksia, joille on niin ikään vahvistettu omat kaavansa. Joitakin toimituksia, jotka eivät ole sakramentteja, nimitetään "sakramentaalisiksi toimituksiksi". Ne pohjautuvat Raamattuun ja pitkään kirkolliseen traditioon, mutteivät ole Jeesuksen nimenomaisesti asettamia kuten sakramentit.
Kirkko käsikirjassa jakautuu kolmeen kirjaa: Jumalanpalvelusten kirja, Evankeliumikirja ja Kirkollisten toimitusten kirja.  Kirkollisten toimitusten kirja on jaettu kolmeen osaan 1. Kasuaalitoimitukset, 2. Vihkimiset, virkaan asettamiset ja tehtävään siunaamiset 3.Rukoushetket. Osa rukoushetkistä sekä Kasuaalitoimitukset osiossa esiintyy kahteen kertaan kirkkokäsikirjassa. Tämän lisäksi kodin siunaaminen on sekä Kasuaalitoimitukset osiossa ja Rukoushetket osiossa.
Pyhä toimitus
Pyhä toimitus voi tarkoittaa ainakin seuraavia asioita:
Varma (täsmennyssivu)
Varma tai Warma voi tarkoittaa seuraavia:
Eraric
Eraric (kuollut 541) oli lyhyen aikaa ostrogoottien kuningas vuonna 541. Ruugien heimoon kuulunut Eraric nousi kuninkaaksi edeltäjänsä Ildibadin murhan jälkeen. Gootit murhasivat hänet kuitenkin jo muutaman kuukauden kuluttua. Uudeksi kuninkaaksi valittiin Totila.
Sinfonia nro 3 (Röntgen)
Julius Röntgen sävelsi kolmannen sinfoniansa c-mollissa 25. toukokuuta – 8. kesäkuuta 1910. Teos on kahden ensimmäisen kadonneen sinfonian (1872, 1875) tavoin neliosainen. Työ sen orkestraation parissa valmistui 30. syyskuuta. Sinfonian kantaesitti 11. tammikuuta 1911 säveltäjän itsensä johtama Utrechtin kunnallisorkesteri. Utrechtin kunnallisorkesterin kapellimestari Wouter Hutschenruyter omisti teokselle artikkelin "Het Theater" -lehdessä, ja myös "Utrechts Dagbladin" journalisti Hugo Nolthenius oli teoksesta innoissaan. Hän myös tapasi kuulijoiden joukosta Percy Graingerin.
Concertgebouw-orkesteri tulkitsi sinfonian Amsterdamissa maalis- ja huhtikuussa. Teos nousi erääksi säveltäjän esitetyimmistä. 23. joulukuuta 1917 järjestetty esitys jäi kuitenkin viimeiseksi vuosiin.
Sisilian maanjäristys 1693
Sisilian maanjäristys tapahtui 11. tammikuuta 1693 samaan aikaan, kun Etna-tulivuori purkautui. Järistys tuhosi ainakin 45 kylää ja kaupunkia. Yksi pahimmin kärsineistä oli Catania, jonka asukkaista kuoli kaksi kolmannesta.
Tennis kesäolympialaisissa 1924
Vuoden 1924 kesäolympialaisten tennis järjestettiin 13. – 21. heinäkuuta 1924 Stade Olympique Yves-du-Manoirilla, Pariisissa, Ranskassa. Tämä oli seitsemäs kerta kun laji oli mukana olympialaisten ohjelmassa. Mukana oli 124 osanottajaa 27 eri maasta. Tapahtumia oli viisi.
Suomalaisista mukana olivat Arne Grahn, Runar Granholm, Ernst Schildt ja Ernst Schybergson. Kaikki putosivat sekä kaksin- että nelinpelissä jo ensimmäisen ottelunsa jälkeen.
Mikko Järvinen (jalkapalloilija)
Mikko Järvinen (s. 29. maaliskuuta 1982 Lahti) on suomalainen jalkapalloilija.
Hyökkääjänä pelannut Järvinen teki Veikkausliiga-debyyttinsä FC Lahden pelaajana ottelussa MyPaa vastaan toukokuussa 2002. Kaiken kaikkiaan hän edusti FC Lahtea 11 Veikkausliiga-ottelussa vuosina 2002–2003. Pelatessaan FC Futurassa hänestä tuli Suomen Cupin 2006 paras maalintekijä yhdeksällä maalillaan yhdessä EBK:ta edustaneen Sami Hellströmin kanssa.
A PFG
A PFG () on Bulgarian korkein sarjataso jalkapallossa. Se on perustettu vuonna 1948. Liigassa pelaa 16 joukkuetta. Menestynein seura on 31 mestaruutta voittanut TsSKA Sofia.
Liigan voittaja pääsee osallistumaan Mestarien liigaan ja sijoille 2–3 sijoittuneet joukkueet osallistuvat Eurooppa-liigaan yhdessä Bulgarian cupin voittajan kanssa.
Bulgarian mestaruudesta on pelattu kaudesta 1923—1924 lähtien. Vuoteen 1937 asti mestaruus ratkaistiin cup-muotoisesti alueellisten mestarien välillä. Vuosina 1938—1940 pelattiin mestaruussarja, minkä jälkeen palattiin takaisin cup-muotoon. Kaudeksi 1948—1949 perustettiin jälleen sarjamuotoinen liiga.
Sneakin’ Suspicion
Sneakin' Suspicion on brittiyhtye Dr. Feelgoodin kolmas studioalbumi vuodelta 1977. Levy on ilmestynyt United Artists Recordsin kustantamana ja sen on tuottanut Bert de Coteaux Monmouthissa Rockfield-studioilla. De Coteaux on yhdysvaltalainen ja toiminut aiemmin soulin parissa.
Yhtyeen kitaristi Wilko Johnson jätti yhtyeen tämän albumin jälkeen. Nimellisenä syynä tähän esitettiin hänen tyytymättömyytensä kappaleen "Lucky Seven" sisällyttämisestä levylle. Wilkon tilalle tuli John Mayo.
Äänittäjänä on ollut Pat Moran ja miksaus on tehty New Yorkissa Media Sound -studioilla. Masteroinnin on tehnyt John Dent Trident-studiolla.
Levykannen suunnittelusta on vastannut Paul Henry ja valokuvat on ottanut Gered Mankowitz. Kansikuvassa on yhtyeen keulahahmo Lee Brilleaux. Naismallin vaatetuksesta on vastannut Liberated Ladies. Kannen on valmistanut Englannissa Robert Stace.1. Sneakin' Suspicion (Wilko Johnson) – 3:51
2. Paradise (Wilko Johnson) – 4:06
3. Nothin' Shakin' (But the Leaves on the Trees) – 3:28
4. Time and the Devil (Wilko Johnson) – 3:01
5. Lights Out (S. David / M. Rebennack) – 1:551. Lucky Seven (Lew Lewis) – 2:45
2. All My Love (Wilko Johnson) – 3:47
3. You'll Be Mine (Willie Dixon) – 3:14
4. Walking on the Edge (Wilko Johnson) – 3:36
5. Hey Mama, Keep Your Big Mouth Shut (E. McDaniel) – 3:56"Lights Out" on versio Jerry Byrnen New Orleans -hitistä.
Dr. Feelgood:
Lisäksi Tim Hinkley soittaa kosketinsoittimia.
Dr. Feelgood LP "Sneakin' Suspicion" (United Artists Records UAS 30075, 1977)
Marshall Grant
Marshall Grant (5. toukokuuta 1928 Bryson City, Pohjois-Carolina – 7. elokuuta 2011 Jonesboro, Arkansas) oli yhdysvaltalainen kontrabasisti ja sähköbasisti, laulaja. Hän oli Johnny Cashin alkuperäisen taustayhtyeen The Tennessee Twon jäsen Luther Perkinsin kanssa.
Grant syntyi Bryson Cityn lähellä ja kasvoi 12-lapsisessa perheessä Bessemer Cityssä. Hän meni naimisiin Etta May Dickersonin kanssa 1946, ja he muuttivat Memphisiin. Grant työskenteli automekaanikkona ja alkoi soittaa kitaraa yhdessä kollegoidensa Luther Perkinsin ja A. W. Kernodlen kanssa. Samassa yrityksessä työskenteli myös Johnny Cashin veli Roy, joka esitteli kolmikon Cashille. Alkujaan Cash, Perkins ja Grant soittivat kaikki rytmikitaraa, mutta yhteisellä päätöksellä Grant siirtyi bassoon.
Elvis Presleyn inspiroimana he koe-esiintyivät Sun Recordsin Sam Phillipsille, joka hylkäsi kuitenkin gospelia soittaneen yhtyeen, sillä gospel ei myisi tarpeeksi. Steel-kitaraa soittanut Kernodle jätti yhtyeen tämän jälkeen. Yhtye siirtyi Phillipsin suosituksesta rock and rolliin, ja he saivat lopulta levytyssopimuksen Sun Recordsille. Grant soitti Cashin yhtyeessä 25 vuoden ajan. Hän ei polttanut ja oli absolutisti. Grant joutuikin käytännössä paimentamaan Cashia aikoina, jolloin tämä oli huumekoukussa ja itsetuhoinen.
Grantin ja Cashin yhteistyö loppui vuonna 1980, kun Cashin jatkuva huumeiden käyttö johti useisiin erimielisyyksiin, joiden seurauksena Cash päätti erottaa Grantin. Pian tämän jälkeen Grant ja vuonna 1968 kuolleen Perkinsin perhe nostivat erilliset oikeusjutut Cashia vastaan. He syyttivät tätä eläkerahojen kavaltamisesta. Juttu sovittiin lopulta oikeudessa. Grant toimi jatkossa Statler Brothersin managerina. Hän oli vuonna 1965 levyttänyt yhtyeen kanssa hittikappaleen ”Flowers on the Wall”. Myöhemmin Grant ja Cash sopivat riitansa, kun Cash oli myöntänyt vuoden 1997 omaelämäkerrassaan tehneensä väärin. He soittivat vielä uudestaan yhdessä vuonna 1999.
Grant jäi eläkkeelle 2002 ja asui viimeiset vuotensa Hernandossa, Mississippissä, vaimonsa Ettan kanssa. Grantin omaelämäkerta "I Was There When it Happened: My Life With Johnny Cash" julkaistiin lokakuussa 2006. Seuraavana vuonna The Tennessee Two valittiin Musicians Hall of Fameen. Larry Bagby esitti Grantia vuoden 2005 elokuvassa "Walk the Line".
Grant kuoli elokuussa 2011 Jonesborossa, mihin hän oli matkustanut osallistuakseen Johnny Cash -festivaaleille, jonka tarkoituksena oli kerätä rahaa Cashin nuoruudenkodin kunnostamiseen. Grant oli osallistunut torstain konsertin harjoituksiin keskiviikkona, 3. elokuuta. Hän oli kuitenkin yöllä joutunut aneurysman takia sairaalaan, missä hän kuoli sunnuntaina.
Nathan Delfouneso
Nathan Abayomi Delfouneso (s. 2. helmikuuta 1991 Birmingham, Yhdistynyt kuningaskunta) on englantilainen jalkapalloilija, joka edustaa Englannin Valioliigan Aston Villaa. 185 senttimetriä pitkän Delfouneson pelipaikka on hyökkääjä.
Delfouneso on Aston Villan oma kasvatti. Hän pelasi ensimmäisen virallisen ottelunsa seuran ykkösjoukkuessa tultuaan vaihdosta kentälle Hafnarfjörðuria vastaan pelatussa UEFA Cupin toisen kierroksen ottelussa. Samalla hänestä tuli 17 vuoden ja 195 päivän ikäisenä nuorin Aston Villaa eurocup-ottelussa edustanut pelaaja. Ensiesiintymisensä Valioliigassa Delfouneso 15. maaliskuuta 2009 Tottenhamia vastaan pelatussa ottelussa. 6. marraskuuta hän allekirjoitti vuoteen 2012 ulottuvan jatkosopimuksen. Delfouneso teki ensimmäisen Valioliiga-maalinsa 18. huhtikuuta 2010 Portsmouthia vastaan.
Ivan Turina
Ivan Turina (3. lokakuuta 1980 Zagreb, Jugoslavia – 2. toukokuuta 2013 Solna, Ruotsi) oli kroatialainen jalkapalloilija, pelipaikaltaan maalivahti. Hän edusti ennen kuolemaansa ruotsalaista AIK:ta, jota ennen hän pelasi muun muassa Dinamo Zagrebissa ja Lech Poznańissa. Turina pelasi maansa aikuisten maajoukkueessa yhdessä ottelussa, kun hän pelasi toisen puoliajan Hongkongia vastaan vuonna 2006. Hän pelasi Kroatian juniorimaajoukkueissa yhteensä kymmenen ottelua.
Turina kuoli 2. toukokuuta 2013 kotonaan saatuaan sairaskohtauksen.
"Lähde:"
Benjamin Whorf
Benjamin Lee Whorf (24. huhtikuuta 1897 Winthrop, Massachusetts, Yhdysvallat – 26. heinäkuuta 1941) oli yhdysvaltalainen kielitieteilijä. Whorf tunnetaan laajalti ajatuksista, jotka koskevat kielen suhteellisuutta, oletusta, että kieli vaikuttaa ajatteluun. Se on keskeinen aihe monissa hänen julkaisuissaan, ja häntä pidetään tämän näkemyksen isänä. Teoriasta käytetään usein nimitystä "Sapirin-Whorfin hypoteesi", ja se on nimetty hänen ja hänen ohjaajansa Edward Sapirin mukaan.
Whorf oli alkujaan koulutukseltaan kemian insinööri, mutta kiinnostui myöhemmin kielitieteestä, jota hän opiskeli Sapirin oppilaana Yalen yliopistossa. Whorfin kiinnostus kieliin johtui hänen kiinnostuksestaan kreationismiiin ja tahtoon todistaa evoluutioteoria vääräksi. Whorfia häiritsi se, että uskonnollisten tekstien maailman kuva oli niin erilainen kuin tieteellisen, ja hän julkaisi evoluutioteorian kumoamisesta 130 000-sanaisen artikkelin, joka perustuu argumenttiin suunnittelijan välttämättömyydestä. Kymmenenä viimeisenä elinvuotenaan hän omisti vapaa-aikansa kielitieteen opinnoille ja teki kenttätyötä intiaanien kielten parissa Yhdysvalloissa ja Meksikossa. Hänestä tuli aikansa merkittävimpiä kielitieteilijöitä, vaikka hän yhä työskenteli palotarkastajana Hartfordin vakuutusyhtiössä. Hän julkaisi hopin kieliopin, tutkimuksia nahuatlin murteista, mayojen hieroglyfikirjoituksista ja yritti ensimmäisenä rekonstruoida uto-asteekkien kieltä. Hän julkaisi useita artikkeleita arvostetuimmissa kielitieteellisissä julkaisuissa, joista monet käsittelivät hänen näkemyksiään siitä, miten kielijärjestelmät vaikuttavat ajatteluun ja kielenkäyttäjien käyttäytymiseen.
Whorfin vanhemmat olivat Harry ja Sarah (Lee) Whorf. Hän suoritti MIT:isstä 1918 tutkinnon Kemiantekniikassa. Hän meni pian palotarkastajaksi Hartfordin palovakuutusyhtiöön, mutta opiskeli vapaa-aikanaan antropologiaa ja kielitiedettä.
Whorf aloitti 1931 kielitieteen opinnot Yalen yliopistossa ja teki pian vaikutuksen Edward Sapiriin, joka tuki hänen opintojaan. Vuonna 1936 Whorf nimitettiin Yalessa tutkijan kunniavirkaan "Honorary Research Fellow in Anthropology". Vuonna 1937 Yale myönsi hänelle "Sterling Fellowshipin". Hän toimi antropologian professorina 1937–1938, jolloin hän alkoi sairastella vakavasti.
Whorfin nuorempi veli oli näyttelijä ja ohjaaja Richard Whorf.
Whorf kuoli 44-vuotiaana syöpään. Hänet muistetaan lähinnä postuumisti ilmestyneestä teoksesta "Language, Thought, and Reality" (1956).
Karl Kraus
Karl Kraus (28. huhtikuuta 1874 Jičín, Böömi, Itävalta-Unkari — 12. kesäkuuta 1936 Wien) oli monialainen itävaltalainen kirjailija. Hän julkaisi runoutta, aforismeja, arvosteluja, näytelmiä ja satiireja, toimitti omaa lehteään, piti luentoja ja arvosteli oman aikansa sensaatiolehdistöä ja korruptiota.
Karl Kraus syntyi juutalaisen paperitehtailijan perheeseen Jitschinissä (nyk. Jičín) Böömissä, nykyisen Tšekin alueella vuonna 1874. Perhe muutti Wieniin vuonna 1877. Kraus alkoi opiskella oikeustiedettä Wienin yliopistossa vuonna 1892 ja alkoi samoihin aikoihin julkaista lehdissä arvosteluja. Hän vaihtoi pian oppialakseen filosofian ja germanistiikan mutta keskeytti opintonsa vuonna 1896.
Vuonna 1896 Kraus julkaisi ensimmäisen menestysteoksensa, kirjallisen satiirin "Die demolierte Litteratur". Vuonna 1899 hän perusti oman lehtensä "Die Fackel" ja alkoi julkaista siinä omia arvostelujaan ja puheenvuorojaan. Korruptiosyytökset veivät hänet usein raastupaan. Tärkeänä aiheena säilyivät seksuaalimoraalin, tekopyhyyden, psykoanalyysin ja suursaksalaisen liikehdinnän arvostelu. Hän puuttui myös Harden–Eulenburg-skandaaliin. Lehdessä julkaistiin tunnettujen kirjoittajien tekstejä: Peter Altenberg, Richard Dehmel, Egon Friedell, Oskar Kokoschka, Adolf Loos, Heinrich Mann, Arnold Schönberg, August Strindberg, Georg Trakl, Frank Wedekind, Franz Werfel, Houston Stewart Chamberlain ja Oscar Wilde. Vuodesta 1911 alkaen Kraus oli kuitenkin lehden ainoa kirjoittaja. Lehden levikki oli enimmillään neljäkymmentätuhatta kappaletta. Lehden viimeinen numero (922) ilmestyi vuonna 1936.
Kraus julkaisi aforismejaan "Die Fackel" -lehdessä ja kokosi niitä vuonna 1909 kirjaksi "Sprüche und Widersprüche".
Kraus irrottautui juutalaisuudesta vuonna 1899 ja kääntyi katoliseksi vuonna 1911 mutta luopui katolisuudesta vuonna 1923.
Vuonna 1910 Kraus alkoi pitää yleisöluentojaan, jotka jatkuivat vuoteen 1936 saakka. Luentoja kertyi seitsemisensataa, ja ne herättivät yleistä huomiota – ne vaikuttivat voimakkaasti muiden muassa nuoreen Elias Canettiin. Kuulijoita oli enimmillään neljätuhatta. Kraus luki omia kirjoituksiaan jä näytelmiä (Bertolt Brecht, Gerhart Hauptmann, Johann Nestroy, J. W. von Goethe ja William Shakespeare) ja esitti Jacques Offenbachin operetteja pianon ääressä.
Vuosina 1915–1919 Kraus kirjoitti näytelmäänsä "Ihmiskunnan viimeiset päivät" (), joka julkaistiin "Die Fackel" -lehden liitteinä. Näytelmässä käsitellään satiirisesti ensimmäistä maailmansotaa. Näytelmä sai kantaesityksensä vasta vuonna 1991.
Lehtensä välityksellä Kraus osallistui yhteiskunnalliseen toimintaan. Hän hyökkäsi vuonna 1924 Imre Békessyä vastaan, joka julkaisi tabloidilehteä ja kiristi ravintoloilta rahaa vastineeksi myönteisistä arvosteluista. Vuonna 1927 hän ryhtyi arvostelemaan Wienin poliisipäällikköä Johann Schoberia, kun poliisi oli ampunut 84 mielenosoittajaa heinäkuun 1927 levottomuuksissa.
Vuodesta 1930 alkaen Kraus puhui myös radiossa ja levytti puheitaan. Hän joutui auton töytäisemäksi helmikuussa 1936 ja kuoli sairastelun jälkeen sydänkohtaukseen kesäkuussa.
Five-a-Side
Five-a-Side on brittiyhtye Acen ensimmäinen studioalbumi vuodelta 1974. Levy on ilmestynyt Anchor Recordsin kustantamana ja sen on tuottanut John Anthony Neptune Prods. -yhtiölle. Äänittäjinä ovat olleet Pat Moran, Mike Stone ja Denis McKay.
Albumin tunnetuin kappale on singlenäkin menestynyt "How Long". Kappaleen tekijä on Paul Carrack, jolta on ilmestynyt omiakin levyjä vuoden 1980 "Nightbird"-albumista lähtien.
__notoc__
Approved by The Motors
Approved by The Motors on brittiläisen The Motors –yhtyeen toinen studioalbumi vuodelta 1978. Levyn tunnetuin kappale on singlehitti "Airport", josta on tehty suomalainenkin versio.
Levyn on kustantanut Virgin Records ja sen ovat tuottaneet Peter Ker sekä yhtyeen jäsenistä Nick Garvey ja Andy McMaster.
Ääniteknikkona on ollut Ker lontoolaisissa studioissa Pathway, Basing Street, IBC ja Olympic. Äänitys on aloitettu 1. helmikuuta Pathwayssä kasiraitanauhurilla. Siirto 24-raitaiseksi on sitten tehty Basing Streetin studiossa 2. Päällekkäisäänitykset ja miksaus on tehty tässä ja IBC-studiossa. Peter Ker oli jo aiemmin äänittänyt yhtyeen demonauhat ennen levytyssopimuksen sopimista Virgin Recordsin kanssa 13. toukokuuta 1977.
Levykannen suunnittelusta on vastannut Cooke Key. Kuvassa yhtyeen jäsenet ovat vasemmalta oikealle: Andy McMaster, Nick Garvey, Bram Tchaikovsky ja Rick Slaughter.
Yhtyeen managerina on toiminut Richard Ogden yhtiöstä Ozone Management Limited, jonka osoite Lontoossa on ollut 15, Great Western Road, London W9. Kiitoksissa mainitaan Kevin Dallimore Basing Street –studiosta.
Levypussiin on painettu selostus yhtyeen historiasta.
Sivu 1
Kappaleiden julkaisijat: 1, 3, 4 Island Music Ltd. 2, 5 Virgin Music (Publishers) Ltd / Island Music Ltd.
Sivu 2Kappaleiden julkaisijat: 2, 5 Island Music Ltd. 1, 3, 4 Virgin Music (Publishers) Ltd / Island Music Ltd.The Motors LP "Approved by The Motors" (Virgin Records V 2101, 1978)
Katetuottolaskenta
Katetuottolaskenta tai katetuottoanalyysi on yleisesti käytetty yrityksen kannattavuutta selvittävä laskentamenetelmä. Katetuottolaskennassa suoritteelle kohdistetaan ainoastaan muuttuvat kustannukset.
Katetuotto eli myyntikate tarkoittaa rahamäärää, joka jää jäljelle, kun myyntituotoista vähennetään muuttuvat kustannukset. Katetuotolla katetaan yrityksen kiinteät kustannukset. Yrityksen tulos on se rahasumma, joka jää jäljelle, kun katetuotosta vähennetään kiinteät kustannukset.
Katetuottolaskennassa tarkastellaan yrityksen tuottoja, kustannuksia ja tulosta, kun tuotantomäärissä, hinnoissa tai kustannuksissa tapahtuu muutoksia. Katetuottolaskennan avulla selvitetään, kuinka lisämyynti tai tuotteen hinnannosto vaikuttavat tuottoihin ja kustannuksiin. Käytännön yritysmaailmassa tulokseen vaikuttavat lukuisat tuotto- ja kustannustekijät. Katetuottolaskelmassa oletetaan yksinkertaisuuden vuoksi, että yrityksellä on vain yksi tuottotekijä ja yksi kustannustekijä eli valmistettujen tuotteiden määrä. Laskelmassa oletetaan, että tuotot ja kustannukset nousevat ja laskevat vain tuotantomäärän vaihtuessa. Muita tekijöitä kuten mainoskampanjoita ei tarkastella.
Katetuottolaskelmaa varten kustannukset jaotellaan muuttuviin ja kiinteisiin kustannuksiin. Muuttuvia ovat kustannukset, jotka vaihtelevat suhteessa tuotantomäärään. Laskelma näyttää seuraavalta:
Laskelmassa tehdään useita oletuksia. Kokonaiskustannukset ovat vakioita, samoin yksikköhinta ja yksikkökustannukset. Tuottoihin ja kustannuksiin vaikuttavat vain tuotettujen ja myytyjen tuotteiden määrät. Laskelmassa on vain yksi tuote kerrallaan. Tuotot ja kustannukset ovat vertailukelpoisia ilman aikatekijän huomioon ottoa. Lisäksi kokonaiskustannusten ja kokonaistuottojen kuvaaja on suoraviivainen suhteessa tarkastelun kohteena olevaan tuotantomäärään.
Katetuotto kuvaa, kuinka paljon myyntituotois­ta jää muuttuvien kustannusten jälkeen kiinteiden kustan­nusten katteeksi.
Käytännössä katetuotto ilmaistaan usein prosentuaalisena tunnuslukuna, kateprosenttina.
Kriittisellä pisteellä tarkoitetaan sitä myynnin määrää, jolla yritys pääsee nollatulokseen. Kriittinen piste voidaan laskea joko euro- tai kappalemääräisenä.
Varmuusmarginaali kuvaa sitä kuinka paljon myynti voi laskea ennen kuin ollaan kriittisessä pisteessä.
Viulukonsertto nro 3 (Paganini)
Niccolò Paganini sävelsi kolmannen viulukonserttonsa E-duurissa (MS 50) Napolissa vuonna 1826. Se ei kuulu säveltäjän yleisimmin soitettuihin viulukonserttoihin. Silti esimerkiksi Henryk Szeryng on pitänyt sitä niistä vakuuttavimpana sekä sävellyksenä että teknisenä taidonnäytteenä. Tyypillinen kolmannen viulukonserton esitys kestää kaikkein pisimpään (yli puoli tuntia). Teos on kolmiosainen.
Paganini kantaesitti konserttonsa Wienissä 24. heinäkuuta 1828.
Charlotte Checkers
Charlotte Checkers on yhdysvaltalainen jääkiekkoseura, joka on kotoisin Pohjois-Carolinan osavaltiosta Charlottesta. Seura pelaa AHL-liigassa sen itäisen konferenssin itäisessä divisioonassa. Checkers on NHL-seura Carolina Hurricanesin farmijoukkue.
Charlotte Checkersin farmiseura ECHL-liigassa on Florida Everblades.
Ensimmäinen Charlotte Checkers perustettiin 1956, jolloin kaksi kautta toiminut "Baltimore Clippers" siirrettiin Charlotteen. Nimellä "Charlotte Clippers" seura pelasi EHL-liigassa sen lopettamiseen 1973 saakka. Vuonna 1960 seura nimettiin uudelleen Charlotte Checkersiksi. Checkers voitti EHL:n mestaruuden 1957, 1971 ja 1972. Vuonna 1973 Checkers jatkoi EHL:n seuraajassa SHL-liigassa, jonka mestaruuden seura voitti 1975 ja 1976. Charlotte Checkers lopetti toimintansa samaan aikaan kun SHL lakkautettiin vuonna 1977.
Charlotte Checkers perustettiin uudelleen vuonna 1993 ja se liittyi ECHL-liigan. Checkers selviytyi pudotuspeleihin liigassa pelatuissa 15 kauden aikana kymmenen kertaa, ja parhaimmillaan voitti liigan mestaruuden Kelly Cupin 1996. Vuonna 2010 Checkersin omistaja osti AHL-seura Albany River Ratsin ja siirsi sen Charlotteen. Albany oli Carolina Hurricanesin farmijoukkue, ja se haluttiin lähemmäs seuran kotikaupunkia Raleighia.
Checkersin ECHL-kokoonpano yhdistettiin Charlotteen siirtyneeseen AHL-joukkueeseen, joka sai nimekseen Charlotte Checkers. Ennen yhdistymistä Charlotte oli toiminut New York Rangersin ja Colorado Avalanchen farmijoukkueiden farmina.
Seppo Myllylä
Seppo Kaleva Myllylä (s. 9. elokuuta 1958 Orivesi) on suomalainen judon EM-mitalisti.
Myllylä sai pronssia alle 20-vuotiaiden EM-kilpailujen 71 kg:n sarjassa Miskolcissa 1978. Moskovan olympialaisissa 1980 hän sijoittui samassa painoluokassa jaetulle 12. sijalle. Vuonna 1982 hän voitti 78 kg:n sarjan Saksan avoimissa mestaruuskilpailuissa Sindelfingenissä ja sijoittui viidenneksi Rostockin EM-kilpailuissa.
Myllylä voitti 1983 Budapestin kansainvälisen turmauksen 78 kg:n sarjan. Runsaat kaksi kuukautta myöhemmin hän sai samassa painoluokassa hopeaa Pariisin EM-kilpailuissa. Loppuottelussa hän hävisi niukasti kokan arvoisella suorituksella Britannian Neil Adamsille. Los Angelesin olympialaisissa 1984 hän sijoittui 78-kiloisissa jaetulle 14. tilalle.
Myllylä edusti seuratasolla tamperelaista Fusegia. Hän voitti Suomen-mestaruuden 70 kg:n sarjassa 1976, 71-kiloisissa 1977 ja 1979 sekä 78 kg:n painoluokassa 1981–1984, yhteensä seitsemän kertaa.
Veil of Ignorance
Veil of Ignorance on Raised Fistin viides studioalbumi, joka julkaistiin 7. syyskuuta 2009.
Albumi nousi Suomen virallisen listan sijalle 29.
Viulukonsertto nro 1 (Paganini)
Niccolò Paganini sävelsi ensimmäisen viulukonserttonsa (op. 6, MS 21) vuosina 1815–1816. Teosta pidettiin aikanaan teknisesti erittäin vaativana. Se on alun perin Es-duurissa, mutta nykyisin se transponoidaan tavallisesti D-duuriin. Musiikissa on hyödynnetty näyttäviä tekniikoita, kuten vasemman käden pizzicatoja ja laajoja arpeggioita. Teoksessa on vaikutteita Gioacchino Rossinin oopperoiden musiikillisesta kielestä. Nuotit julkaistiin vasta vuonna 1851 Paganinin jo kuoltua.
Teos koostuu kolmesta osasta:
Rumble (Transformers)
Rumble on kuvitteellinen robotti Transformers-universumissa.
Rumble ja hänen veljensä Frenzy ovat Soundwaven C-kaseteiksi muuntautuvia apureita. He molemmat käyttävät aseenaan täristimiä, joilla he voivat aiheuttaa maanjäristyksiä.
War for Cybertronissa Rumble esiintyy Autobottikamppanjan toisen tason lopussa pomovastustaistelussa Soundwavea vastaan.
Alfa-pankki
Alfa-pankki () on Venäjän suurin yksityinen liikepankki, jonka pääkonttori on Moskovassa.
Alfa-pankilla oli vuonna 2011 asiakkaanaan 55 800 yritystä ja 6,3 miljoonaa henkilöasiakasta.
Alfa-pankki perustettiin vuonna 1991. Pankkiin liittyy holding-yhtiöön Alpha Group Consortium (), jonka Mihail Fridman, Pjotr Aven ja L. Goldberg perustivat vuonna 1988 nimellä "Alfa-Eco". Laajaan Alfa-Groupiin kuuluu useita suuryrityksiä (merkittävä osuus öljy-yhtiö TNK-BP:sta, osuus Venäjän suurimpiin kuuluvasta vähittäiskauppa X5 Retail Group-vähittäiskauppakonsernista, sijoitusyhtiön kautta osuus matkapuhelinoperaattoreista Turkcell ja VimpelCom (mm. Beeline), osuus Venäjän yksityisiä vesilaitoksia hallinoivasta "Rosvodokanal Group"ista, jne ).
Alfa-pankki kuului 1990-luvun puolivälissä niin sanottuun "pankkiseitsikkoon" joka omisti suuren osan Venäjän teollisuudesta. Alfa-pankin johtokunnan puheenjohtajana toimi vuodesta 1994 kesäkuuhun 2011 saakka Pjotr Aven. Pjotr Aven toimi vuosina 1991–1992 Venäjän hallituksessakin, ennen kuin joutui eroon korruptioepäilyjen takia. Alfa-pankkia pidettiin eräänä Putinia lähellä olleena pankkina. Sittemmin tällaisia epäilyjä on kohdistunut myös Donald Trumpiin.
Venäläisen Alfa-pankkia ei tule sekoittaa kreikkalaiseen Alpha-pankkiin.
Skvaleenimono-oksigenaasi
Skvaleenimono-oksigenaasi eli skvaleeniepoksidaasi on entsyymi, joka katalysoi skvaleenin hapettumista 2,3-oksidoskvaleeniksi. Tämä reaktio on tärkeä sterolien biosynteesissä.
Skvaleenimono-oksigenaasi tarvitsee toimiakseen happea ja kofaktorikseen NADPH- ja FADH-molekyylit ja Fe-ionin. FADH-molekyylistä muodostuu hapen vaikutuksesta flaviinihydroperoksidi, joka reagoi nukleofiilisella additioreaktiolla skvaleenin 2,3-asemassa olevan kaksoissidoksen kanssa muodostaen 2,3-oksidoskvaleenin. Reaktiossa muodostuu lisäksi flaviinialkoholi, joka hajoaa FAD-molekyyliksi, jonka NADPH-molekyyli pelkistää FADH:ksi.
Skvaleenimono-oksigenaasin inhibiittoreita ovat muun muassa kupari ja seleniitti-ionit.
Sienilääkkeisiin kuuluvat allyyliamiinit kuten naftifiini ja terbinafiini, joista varsinkin terbinafiini on osoittautunut tehokkaaksi eri sieniä vastaan, inhibitoivat entsyymiä. Ne estävät 2,3-oksidoskvaleenin synteesiä, minkä seurauksena sienet eivät pysty valmistamaan tarvitsemiaan ergosteroleja, mikä johtaa solukalvojen toimintahäiriöihin ja solukuolemaan. Myös eräät tiokarbamaattilääkkeet, kuten tolnaftaatti ja tolsiklaatti ovat entsyymin inhibiittoreita.
Orgaaniset telluuriyhdisteet, kuten dimetyylitelluridi, estävät skvaleenimono-oksidaasin toimintaa. Niiden arvellaan reagoivan entsyymin sisältämien kysteiiniaminohappojen sulfhydryyliryhmien kanssa muodostaen epästabiilin yhdisteen entsyymin kanssa ja näin heikentävän sen toimintaa.
Lil Scrappy
Lil Scrappy (oik. Darryl Kevin Richardson, s. 19. tammikuuta 1984 Atlanta, Georgia, Yhdysvallat) on yhdysvaltalainen rap-muusikko.
Hannu Laakkonen
Hannu Laakkonen (s. 21. elokuuta 1969) on suomalainen hevosvalmentaja. Hänen valmentamansa hevoset ovat voittaneet yli 100 lähtöä vuoden 2017 loppuun mennessä. Hän kuuluu Laakkosen liikemiessukuun. Hän on muun muassa Pohjois-Karjalan Kirjapainon hallituksen jäsen. Hänen isänsä oli liikemies Reino Laakkonen ja veljensä on pääomasijoittaja Mikko Laakkonen.
Poliisiasema
Poliisiasema on rakennus, jossa on työtilat muun muassa konstaapeleille ja muulle poliisilaitoksen henkilökunnalle. Poliisiasemalla on toimistoja ja taukotiloja henkilöstölle sekä autohalli ja muita säilytystiloja poliisin ajoneuvoille ja varusteille. Näiden lisäksi löytyy usein myös sellejä sekä kuulusteluhuoneita.
Suomessa isoimmissa poliisilaitoksissa on tilannekeskus, joissa seurataan valvontakameroiden kuvaa ja mm. palvellaan median edustajia.
Kriketin SM-sarja 2002
Kriketin SM-sarjassa 2002 pelasi kahdeksan joukkuetta, jotka kohtasivat toisensa kertaalleen. Neljä parasta selvisi pudotuspeleihin, joissa SKK1 voitti Tampereen ja Helsinki Espoon. Mestaruus meni Helsingille, SKK otti hopeaa ja pronssia Espoo.
Viulukonsertto nro 2 (Paganini)
Niccolò Paganini sävelsi toisen viulukonserttonsa h-mollissa ("La campanella"; op. 7, MS 48) vuonna 1826. Sen "kelloa" merkitsevä lisänimi tulee triangelin käytöstä viimeisen osan kuuluisassa teemassa. Kun Paganini sävelsi teostaan, oli hän jo vakiinnuttanut maineensa viuluvirtuoosina; kenties tästä syystä hän toisessa viulukonsertossaan keskittyykin enemmän melodioihin ja tematiikkaan kuin tekniikkaan. Teoksessa, varsinkin sen avausosassa, kuuluu Rossinin vaikutus.
Franz Liszt käytti viimeisen osan rondoteemaa teoksessaan "Études d'exécution transcendante d'après Paganini".
Landmine
Landmine on "Transformers"-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1988 Marvelin "The Transformers" -sarjakuvassa.
"The Transformersissa" Landmine on tutkimuskoneeksi muuntautuva Autobottien Pretender.
Landmine esiintyi myös ""-sarjassa.
"issa" Landmine on yksi Rodimuksen ryhmään kuuluneista Autoboteista.
"issa" Landmine oli ensimmäinen Autobotti Maassa. Sarjan ensimmäisessä jaksossa Unicronin kipinästä syntynyt musta aukko oli imemäisillään hänet sisäänsä, kunnes Vector Prime avasi Rhysling-miekallaan avaruusportin, joka lähetti Landminen Maahan, missä lapset Coby, Lori ja Bud löysivät hänet.
Vengeance (2004)
Vengeance (2004) oli showpainin pay-per-view (PPV) tapahtuma, jonka tuotti World Wrestling Entertainment (WWE). Se pidettiin 11. heinäkuuta 2004 Hartford Civic Centerillä Hartfordissa, Connecticutissa ja tapahtumassa esiintyi painijoita RAW brändistä. Tapahtuma oli 4. jokavuotinen Vengeance.
Vengeancen pääfeufi oli Triple H:n (haastaja) ja Chris Benoitin (mestari) välillä World Heavyweight Mestaruudesta. Tammikuussa Benoit voitti Royal Rumblen ja ansaitsi Maailman Mestaruus ottelun WrestleManiaan. WrestleManiassa Benoit voitti Triple H:n (sen aikainen World Mestari) ja Shawn Michaelsin Triple Threat ottelussa ja Benoit julistettiin uudeksi World Heavyweight Mestariksi. Backlashissa Benoit onnistui säilyttämään mestaruuden toisessa Triple Threar ottelussa Triple H:ta ja Shawn Michaelsia vastaa, pakottamalla Michaelsin luovuttamaan. Tämän jälkeen Benoitilla oli lyhyt feudi Kanen kanssa, joka päättyi Bad Bloodissa. Bad Blood:ssa päättyi myös Michaelsin ja HHH:n feudi. Bad Bloodin jälkeen Triple H vaati World Heavyweight ottelua Chris Benoitia vastaan Vengeanceen. RAW'n General Manager täytti Triple H:n vaatimuksen ja antoi, hänelle matsin Benoitia vastaan.
Märta Norberg
Märta Norberg (s. 19. syyskuuta 1922 Örnsköldsvik) on ruotsalainen entinen hiihtäjä. Hän edusti seuratasolla Vårby Idrottsklubbia. Norberg voitti MM-kisoista kaksi pronssimitalia, 3 × 5 kilometrin viestistä vuosina 1954 ja 1958. Norberg osallistui olympialaisiin kerran, Oslon kisoihin 1952. Tuolloin hän sijoittui kymmenen kilometrin kilpailussa neljänneksi.
Norberg hiihti 1951 Ruotsin hiihtokilpailuissa Sundsvallissa 10 kilometrin kilpailussa kolmanneksi.
Giorgia Gueglio
Giorgia Gueglio (s. 1974 Genova, Italia) on italialainen laulaja. Hänet tunnetaan parhaiten power metal -yhtye Mastercastlen toisena laulajana, minkä lisäksi hän on yhtyeen kappaleiden pääasiallinen sanoittaja
Unforgiven (2004)
Unforgiven (2004) oli showpaini pay-per-view (PPV), minkä tuotti World Wrestling Entertainment. Se pidettiin 12. syyskuuta, 2004 Rose Gardenissa Portlandissa, Oregonissa. Tapahtuma oli seitsemäs jokavuotinen Unforgiven -tapahtuma ja siellä pidettiin seitsemän matsia. Tapahtumassa esiintyneet painijat olivat RAW brändistä.
Tapahtuman pääfeudi oli Randy Ortonin ja Triple H:n välillä World Heavyweight Mestaruudesta. SummerSlamissa Orton voitti Chris Benoitin ja voitti täten World Heavyweight Mestaruuden,mikä teki Ortonista kaikkien aikojen nuorimman Maailman Mestarin WWE:n historiassa. 16. elokuuta RAW'ssa Orton puolusti onnistuneesti mestaruuttaan Benoitia vastaan, hänen uusintaottelussa. Matsin jälkeen Evolution (Batista, Ric Flair ja Triple H) tulivat juhlimaan Ortonin voittoa. Kun Batista "riemuissaan" nosti Ortonin harteilleen, Triple H näytti Randylle peukkuja ylös, mutta Triple H käänsikin peukut alas ja käski Batistan pudotta Orton maahan. Tämän jälkeen Evolution alkoi pieksää Ortonia ja Triple H kertoi, ettei Orton olisi mitään ilman Evolutionia. Tämän seurauksen Randysta tuli "face" ja jatkoi feudia entisiä tiimitovereita vastaan. 23. elokuuta RAW'ssa Triple H käski Ortonia lahjoittamaan World titteli hänelle, tai muuten Orton potkittaisiin Evolutionista. Orton oli antamassa Maailam Mestaruutta Triple H:lle, mutta Randy sylkäisikin HHH:n kasvoille ja löi häntä mestaruus vyöllä. Tämän jälkeen RAW'n general manager Eric Bischoff ilmoitti matsin Randy Ortonin ja Triple H:n välille World Heavyweight Mestaruudesta. Muutamia viikkoja ennen Unforgiveniä Orton ja Evolution hyökkäsivät toistensa kimpuun matsien jälkeen.
Airborne
Airborne on Action Force -universumissa esiintyvä sankari. Hasbron luoma hahmo esiintyi ensimmäisen kerran vuonna 1983 "A Real American Hero" -lelusarjassa.
Franklin E. Talltree syntyi Navajojen reservaatissa, Arizonassa rikkaaseen perheeseen, jotka työskentelivät öljytuotannossa. Vanhemmat antoivat vanhimman pojan ottaa laskuvarjohyppytunteja, jotka saivat hänet entistä enemmän rakastamaan ilmassa olemista. Sittemmin Talltree opiskeli lakia collegessa ja liittyi koulun jälkeen armeijaan Fort Benningiin, jossa hän valitsi ilmakuljetusharjoituksen. Valmistumisen jälkeen Talltree liittyi G.I. Joen joukkoihin, jossa hän sai koodinimekseen Airborne. Hän on sotilasarvoltaan vääpeli.
Airborne esiintyi ensimmäisen kerran sarjakuvana vuonna 1983 -sarjakuvalehden numerossa 11. Hän oli G.I. Joen joukoissa, jotka estivät Cobra-järjestöä saastuttamasta Alaskan putkistoa. Airborne järjesti harhautuksen, jonka avulla Snake Eyes sai ammuttua kaksi Cobran Viperliidokkia RPG kantoraketilla. Myöhemmin Airborne sai taisteluparikseen Spiritin, jotka turvasivat Snake Eyesin selustan. Airborne toimi sarjakuvan aikana useimmiten myös kanssalentäjänä muun muassa Wild Billin ja Tomahawkin kanssa.
Peter Cullen ääninäytteli Airbornea vuonna 1983 animaatiosarjassa .
Airbornella oli suurimmaksi osaksi taustarooleja läpi sarjan. Hän puolusti muun muassa G.I. Joen tukikohtaa Majur Bluddin hyökätessä kesken Skystriker XP-14F hävittäjän koelennon. Lisäksi Airborne antoi ilmatukea Big Lift operaation aikana.
Peter Cullen ääninäytteli Airbornea vuosina 1985-1986 animaatiosarjassa Action Force.
Airbornella oli muutama vieraileva rooli sarjan aikana. Hän muun muassa lähti pelastamaan Flashin kanssa Easter saarelle pelastamaan havaijilaista tyttöä, jonka Cobran joukot olivat siepanneet. Samaan aikaan Airbornen veli Tommy oli myös siepattu. Kaksikko löysi toisensa psyykkisen yhteyden ansiosta ja onnistuivat myös pelastamaan siepatyn tytön.
Airbornella oli mykkä cameo-rooli vuoden 2009 animaatiosarjassa . Se auttoi Ripcordin kanssa lentokoneessa varustamaan Dukea ja Scarlettia laskuvarjohyppy varusteiden kanssa. Kaksikko oli matkalla Cobran Omskin tukikohtaan.
Abdoulaye Diagne-Faye
Abdoulaye Diagne-Faye (s. 26. helmikuuta 1978 Dakar) on senegalilainen jalkapalloilija, pelipaikaltaan puolustaja. Hän edustaa Englannin valioliigassa pelaavaa Stoke Cityä.
Tanja Tavis, Jäkälärinteen 9 D
Tanja Tavis, Jäkälärinteen 9 D on Tuija Lehtisen vuonna 2003 ilmestynyt nuortenkirja. Se ilmestyi saksaksi vuonna 2009 nimellä "Das Leben liegt vor Uns, Leute!" ("Elämä edessä, ihmiset!"). Sen käänsi Elina Kritzokat.
Kirja kertoo Tanja-nimisestä 9-luokkalaisesta tytöstä, joka yrittää etsiä itseään. Kaikilla muilla on jo tulevaisuus tiedossa, ja kaikki muut ovat jollain tavalla erikoisia. Tanja on aivan tavallisen näköinen ja muutenkin kaikin puolin tavallinen, eikä hänellä ole mitään suuria tulevaisuudensuunnitelmia.
Tanjan elämää värittävät hänen monet läheisensä, tärkeimpinä elokuvia rakastava paras ystävä Eppu, poikia jahtaava blondi Muru, tavallisuuden Tanjan kanssa jakava Elsa, sekä omat vanhemmat, jotka eivät tunnu ymmärtävän yhtään mitään.